ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670009098

ขอความช่วยเหลือ กรณีถูกไล่ให้ออกจากที่อยู่อาศัย ให้แก่ กลุ่มผู้อยู่อาศัยบริเวณซอยวิภาวดี16แยก33 แขวงดินแดง เขตดินแดง กรุงเทพมหานคร จุดสังเกต บริเวณดังกล่าวจะอยู่ห่างจากตลาดนัดโชคชัยร่วมมิตร ประมาณ 200 เมตร และห่างจากโรงเรียนปัญจทรัพย์ ประมาณ 500 เมตร เนื่องจากผู้ร้องเป็นหนึ่งในผู้อยู่อาศัยที่ได้รับผลกระทบ จากการโดนไล่ที่และให้ออกจากที่อยู่อาศัย เนื่องจากเจ้าของที่ดินจะนำที่ดินบริเวณดังกล่าวไปทำลานจอดรถของตลาด ซึ่งทางเจ้าของที่ดินฯ ได้แจ้งกับผู้อยู่อาศัยในบริเวณดังกล่าวในช่วงต้นเดือนกุมภาพันธ์ 2567 และแจ้งให้อาศัยอยู่ได้ถึงวันที่ 16 มีนาคม 2567 ส่งผลให้ผู้ที่อาศัยอยู่บริเวณดังกล่าวจำนวนประมาณ 30 ครัวเรือน จัดหาที่อยู่อาศัยไม่ทัน และไม่มีทุนสำหรับจัดหาที่อยู่อาศัยใหม่ โดยบางครอบครัวนั้นมีผู้ป่วยติดเตียง ประกอบกับก่อนที่จะมีผู้เข้ามาอาศัยบริเวณดังกล่าวนั้น พื้นที่ดังกล่าวนั้นเป็นป่า ซึ่งอยู่ใกล้กับเสาไฟฟ้าแรงสูง และไม่ทราบว่าที่ดังกล่าวนั้นมีเจ้าของที่ดิน  ซึ่งทางการไฟฟ้าแจ้งว่า ให้สร้างที่อยู่อาศัยได้ เมื่ออยู่อาศัยได้ 4-5 ปีแล้วถึงทราบว่า ที่ดินบริเวณดังกล่าวนั้นมีเจ้าของ โดยผู้ร้องอาศัยอยู่บริเวณดังกล่าวมา 30 ปีแล้ว จึงประสงค์จึงประสงค์ให้หน่วยงานที่เกี่ยวข้องช่วยเจราเพื่อขยายเวลาในการอาศัยออกไปอย่างน้อยอีก 1 ปี เพื่อให้มีเวลาจัดหาที่อยู่อาศัยใหม่ เพื่อบรรเทาความเดือดร้อนของกลุ่มผู้อาศัยบริเวณดังกล่าว 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #bkkrongtook